|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 46 08; 487 45 55  F: +381 21 557 074; 456 986  adrian.borka@vojvodinа.gov.rs | |
|  | БРОЈ:128-90-6/2020-05 | ДАТУМ: 13. фебруара 2020.године |

На основу члана 7. Покрајинске скупштинске одлуке о додели буџетских средстава за унапређење положаја националних мањина – националних заједница и развој мултикултурализма и толеранције ("Службени лист АПВ", број 8/2019) у вези са члановима 11, 12 и 26. Покрајинске скупштинске одлуке о буџету Аутономне покрајине Војводине за 2020. годину („Службени лист АПВ“, број 54/19), Покрајински секретаријат за образовање, прописе, управу и националне мањине – националне заједнице (у даљем тексту: Секретаријат) расписује

**ЈАВНИ КОНКУРС ЗА СУФИНАНСИРАЊЕ**

**ПРОГРАМА И ПРОЈЕКАТА УСМЕРЕНИ НА**

**УНАПРЕЂЕЊЕ ПРАВА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА У АП ВОЈВОДИНИ У 2020. ГОДИНИ**

Јавни конкурс се расписује програме и пројекте удружења, фондова и фондација (у даљем тексту: подносилац пријаве), усмерене на остваривање права националних мањина – националних заједница са територије Аутономне покрајине Војводине у 2020 години.

**I. РАСПОДЕЛА СРЕДСТАВА**

Јавни конкурс се расписује на укупан износ од **33.000.000,00 динара**, по националним мањинама – националним заједницама:

|  |  |
| --- | --- |
| Мађарска национална мањина-национална заједница | 15.450.000,00 динара |
| Ромска национална мањина-национална заједница | 3.350.000,00 динара |
| Хрватска национална мањина-национална заједница | 3.200.000,00 динара |
| Словачка национална мањина-национална заједница | 3.200.000,00 динара |
| Румунска национална мањина-национална заједница | 2.350.000,00 динара |
| Русинска национална мањина-национална заједница | 1.200.000,00 динара |
| Буњевачка национална мањина-национална заједница | 1.050.000,00 динара |
| Македонска национална мањина-национална заједница | 660.000,00 динара |
| Украјинска национална мањина-национална заједница | 410.000,00 динара |
| Немачка национална мањина-национална заједница | 300.000,00 динара |
| Чешка национална мањина-национална заједница | 130.000,00 динара |
| Црногорска национална мањина-национална заједница | 600.000,00 динара |
| Остале национале мањине-националне заједнице | 1.100.000,00 динара |

**II. УСЛОВИ КОНКУРСА**

* Рок за подношење пријава је **11. март 2020. године.**
* На јавни конкурс за доделу буџетских средстава Покрајинског секретаријата за унапређивање положаја националних мањина – националних заједница се могу пријавити искључиво подносиоци пријаве, који имају регистровано седиште на територији АП Војводине.
* На јавном конкурсу се додељују средства за програме и пројекте подносиоца пријаве, усмерене на остваривање права националних мањина – националних заједница, а нарочито за:
* очување и неговање језика, народних обичаја и старих заната;
* заштиту и презентацију фолклорног наслеђа;
* стварање услова за развој културе, науке и уметности;
* неговање и подстицање народног стваралаштва;
* представљање културних добара од изузетног значаја;
* књижевно, драмско, сценско, музичко и ликовно стваралаштво,меморијале, фестивале, јубиларне манифестације, уметничке колоније, кампове којима се негују толеранција и права националних мањина – националних заједница;
* конференције, турнире, скупове и слично, којима се негују толеранција и права националних мањина – националних заједница;
* неговање и развој аматеризма, гостовања ансамбала;
* сарадњу с матичним земљама и друге облике сарадње.
* На јавни конкурс се не могу пријављивати директни и индиректни буџетски корисници, привредна друштва и национални савети националних мањина.
* Јавни конкурс се објављује у „Службеном гласнику Аутономне покрајине Војводине“, у једном од јавних гласила које покрива целу територију АПВ и на интернет страници Секретаријата, као и на порталу е-Управа, на српском језику и на језику националне мањине који је у службеној употреби у Аутономној Покрајини Војводини.

**III ПОСЕБНИ УСЛОВИ**

**Јавне набавке**

Уколико корисник средстава из овог Конкурса потпада под регулацију Закона о јавним набавкама, односно уколико ће се средства остварена по овом конкурсу користити за набавку радова, добара или услуга, а учешће јавних средстава чини више од 50% вредности набавке, корисник средстава ће се сматрати наручиоцем и у обавези је да примењује Закон о јавним набавкама.

**IV. НАЧИН АПЛИЦИРАЊА**

* Пријаве се подносе искључиво на конкурсним обрасцима Секретаријата у једном примерку.
* Конкурсна документација може се преузети од **19.фебруара 2020. године** у просторијама Секретаријата или на web адреси Секретаријата [www.puma.vojvodina.gov.rs](http://www.puma.vojvodina.gov.rs)
* Уз пријаву се обавезно подноси :

1. Званичан доказ о регистрацији подносиоца пријаве (фотокопија);
2. Потврда о пореском идентификационом броју подносиоца пријаве(фотокопија);

* Пријаве на јавни конкурс се подносе на српском језику или на језику националне мањине који је у службеној употреби у Аутономној Покрајини Војводини;
* Подносилац пријаве коме буду додељена средства по Јавном конкурсу, а не поседује рачун код Управе за трезор, имаће обавезу да у одређеном року исти отвори. Процедура подразумева обраћање  надлежном органу, са захтевом за отварање поменутог рачуна, након чега је у обавези да доказ о отварању рачуна достави Секретаријату.
* Пријаве се подносе:

1. лично предајом писарници покрајинских органа управе у Новом Саду;

2. поштом на адресу:

Покрајински секретаријат за образовање,прописе, управу и националне мањине – националне заједнице

Булевар Михаила Пупина 16, 21000 Нови Сад (ЗА КОНКУРС)

**V. ОДЛУЧИВАЊЕ**

* Критеријуми за избор програма и пројеката које ће суфинансирати Секретаријат на Јавном конкурсу су:
* процентуално учешће поједине националне мањине – националне заједнице у укупној мањинској популацији у АП Војводини;
* укупни материјални трошкови програма или пројекта;
* просторни карактер и значај програма или пројекта (нпр. међународни, међуопштински, локални, мултиетнички, од ширег значаја);
* трајање програма или пројекта;
* број учесника програма или пројекта;
* интересовање публике и посећеност;
* медијски публицитет (телевизијски и радио преноси или снимци, извештавање штампе и други начини презентације);
* електронска присутност, заступљеност и активност (нпр. постојање интернет презентације, платформи, друштвене мреже);
* пратеће и накнадне активности (нпр. посебан наступ и представљање победника, гала вечери, издавање зборника, каталога и других публикација);
* број лица ангажованих на програму или пројекту подносиоца захтева;
* остале активности, програми и пројекте које организује подносилац захтева;
* финансирање програма и пројекта од других органа, организација, фондова, спонзора или донатора – из земље или из иностранства;
* могућност развијања програма и пројекта и њихова одрживост;
* законитост и ефикасност коришћења средстава раније добијених од Покрајинског секретаријата.
* Неће се узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, као ни пријаве које нису предмет Јавног конкурса, односно пријаве подносиоца који нису поднели извештај о утрошку и коришћењу додељених средстава за претходну годину, односно за које се утврди из извештаја да су ненаменски утрошили та средства.
* Секретаријат задржава право да од подносиоца пријаве, по потреби, затражи додатну документацију и информације, односно да за доделу средстава одреди испуњење додатних услова;
* Пријаве и приложена документација се подносиоцима не враћају.
* Након истека рока за пријем пријава на Јавни конкурс, благовремене и потпуне пријаве Секретаријат прослеђује националним саветима националних мањина са седиштем на територији АП Војводине ради давања предлога за доделу средстава(у даљем тексту: национални савети).
* Пријаве подносиоца и предлоге националних савета на исте вреднује и оцењује конкурсна комисија коју образује покрајински секретар решењем, која формира ранг-листу у складу са утврђеним критеријумима и начином бодовања.
* Конкурсна комисија утврђује прелиминарну листу вредновања и рангирања поднетих пријава (програма/пројеката) која се објављује на званичној интернет страници Секретаријата и на порталу е-Управа.
* Подносиоци пријаве имају право приговора на прелиминарну листу у року од осам дана од дана њеног објављивања.Образложену одлуку о приговору, конкурсна комисија доноси у року од 15 дана од дана његовог пријема.По решавању приговора, конкурсна комисија коначну листу доставља покрајинском секретару на усвајање.
* Одлуку о избору програма/пројеката покрајински секретар доноси у року од 30 дана од дана истека рока за подношење приговора.
* Oдлука о избору програма/пројеката објављује се на званичној интернет страници Покрајинског секретаријата и на порталу е-Управа.
* Одлука о избору програма/пројеката је коначна.

**VI. РЕАЛИЗАЦИЈА**

* Секретаријат преноси додељена средства на рачуне корисника на основу потписаних уговора, у складу с динамиком прилива средстава у буџет АП Војводине.
* У уговору о додели средстава прецизирају се сва права, обавезе и одговорности подносиоца пријаве и Секретаријата.
* Уколико подносилац пријаве не потпише уговор у року који је одредио Секретаријат, сматраће се да је одустао од поднете пријаве.
* Подносилац пријаве је у обавези да додељена средства користи законито и наменски, као и да достави извештај о наменском трошењу средстава.
* Секретаријат прати реализацију програма/пројеката које суфинансира.

Додатне информације о јавном конкурсу се могу добити у Секретаријату, на бр. тел. 021/ 487 4608, 487 4607, 487 4604, 487 4713 или путем е-поште [adrian.borka@vojvodina.gov.rs](mailto:adrian.borka@vojvodina.gov.rs).

Покрајински секретар

Nyilas Mihály s.k

(Михаљ Њилаш с.р.)